Ná die verbreking van haar verlowing met die welgestelde William ontvlug Anna na die Ottawa-hotel in Holland, Michigan. Sy het soveel vrae oor haar nuwe geloof, maar word ook voortdurend geteister deur ’n nagmerrie. Derk vander Veen, ’n vakansiewerker wat beplan om ’n leraar te word, beur haar op met sy innemende geaardheid.
Op versoek van haar seun begin Geesje de Jonge deur haar herinneringe sif oor haar reis vanaf Nederland na die dorpie Holland langs die Michiganmeer. Terwyl sy haar verhaal vir die dorpie se halfeeufeesviering skryf, word dit ’n persoonlike reis waarin sy haar stryd, verwyte, terugslae en vreugdes herleef. Derk word meegevoer deur haar storie en sien terselfdertyd die ooreenkomste tussen Geesje en Anna waarna hy ’n ontmoeting tussen dié twee reël.
Lynn Austin is al verskeie kere bekroon met die Christy Award vir haar historiese romans. Sy is ook ’n gewilde spreker by konferensies en seminare. Lynn en haar man woon in Michigan. Hulle het drie kinders en ook kleinkinders. Besoek haar webwerf by www.lynnaustin.org.
215 x 139 x 25mm
Ek leef my nagmerrie. Ons stoomskip is in ’n geweldige storm
vasgevang; die een oomblik is ons hoog op die kruin van ’n
golf net om die volgende oomblik angswekkend in ’n golfdal
neer te val, en ek is seker ons is op die punt om te sink. Alles
gebeur presies soos in my nagmerrie; die een wat my drome
teister vir so lank as wat ek kan onthou.
Ek en Moeder sit styf teen mekaar op die passasiersdek
terwyldie wind reën en golwe teen die vensters vasdruk.
Donderweerdreun en dawer soos vate vol kanonkoeëls wat
teen ’n heuwel afrol. Ek maak my oë toe as die weerlig die
donker horison oopkloof. Bo die geluid van die dreunende
wind kan ek skaars my eie gehuil hoor óf Moeder se stem
wat my probeer troos.
“Shh … Moenie huil nie, Anna.”
Ek is ’n volwasse vrou van drie en twintig, maar sy probeer
my vrese kalmeer net soos sy gedoen het toe ek ’n kind was
en snags sou wakker skrik, skreeuend van vrees oor die nag-
merrie, bewend asof die ysige water my lewendig ingesluk
You're reviewing: Die Pad Terug Huis Toe (Sagteband)